钦定古今图书集成/理学汇编/文学典/第019卷 > 葛龚
## 钦定古今图书集成/理学汇编/文学典/第019卷 > 葛龚

按《后汉书文苑列传》：“葛龚，字元甫，梁国宁陵人也。和
帝时，以善文记知名，性慷慨壮烈，勇力过人。安帝永
初中，举孝廉，为太官丞。上便宜四事，拜荡阴令。辟太
尉府，病不就。州举茂才，为临汾令。居二县，皆有称绩，
著文、赋、碑、诔、书、记十二篇。”

《笑林》龚善为文奏，或有请龚奏以千人者，龚为作之。其人写之，忘自载其名，因并写龚名以进之。故时人为之语曰：“作奏虽工，宜去葛龚。”